namdär där şumälə jangalonə meen paräkandə dee bunə. inə narm, sabuk o aspe rang, xuşkärə o muxtalef kärburd daanə. namdär däronə titi kuştay, atri o zard yä kerem rang isan o buland u läqar päyak daanan. mamulan payn tä da tə titi itə daste meen hannan. titen, xurdädmä aväxir väza banan. i därə meevə şaft o fanduqe murson isan o kuravi yä murqonei form; savz yä xäkastari rang isan kə işonə andäzə naxudə hani isə kə hodudə payn milimetr qutar daanə o meeve ru barjastegiyoni dee şanə. meevə garçə xuşkə qiyäfə daanə, ammä itə näzak o guşti jedär daanə kə putanə amrə xuşka banə o çin xonə kə i çinon meeva barjastegiyonə çä koonan. har meeve amrə itə kuştay valgey hanna. meevan paizə meen rasanan vali işonə kalsan pur zamat beenə. vä gutan kə meevə xu valgeykə amrə kalnə.